
Karantiinipunkti tegevuse korraldamine
1. ASJAOLUD JA MENETLUSE KÄIK

Vabariigi Valitsuse 12.03.2020 korraldusega nr 76 „Eriolukorra väljakuulutamine Eesti Vabariigi haldusterritooriumil“ kuulutati välja Eestis eriolukord seoses koroonaviiruse pandeemilise levikuga maailmas ja viiruse tõenäolise Eesti-sisese leviku laienemisega.

Narva Sotsiaaltöökeskus osutab turvakoduteenust lastele ja turvakoduteenust täisealistele isikutele. 
Turvakoduteenuse lastele osutamise eesmärgiks on tagada vanemliku hoolitsuseta jäänud või ohtu sattunud lastele nende eale ja seisundile vastav hooldamine ja nende õiguste ja huvide kaitse.

Turvakoduteenuse täisealistele isikutele eesmärk on tagada täisealistele isikutele ajutine eluase, turvaline keskkond ja esmane abi, parandada isikute elukvaliteeti ja toimetulekuvõimet ning avardada isikute võimalusi ühiskonnas toimetulekuks läbi juurdepääsu võimaldamise üldistele avalikele teenustele. 
Eriolukorra tingimustes on tähtis, et Narva Sotsiaaltöökeskus jätkaks ülalmainitud teenuste osutamist ning võtaks teenusele abivajavaid isikuid. Samuti on oluline kaitsta teenustel viibivaid isikuid ja töötajaid võimaliku nakatumise eest, mida võivad põhjustada uued teenustele saabujad. 
Sel eesmärgil on vaja luua turvakoduteenust lastele ja turvakoduteenust täisealistele isikutele vajavate inimeste jaoks karantiinipunkt. Karantiinipunktis peavad seal viibivatele inimestele olema tagatud vastavad elamistingimused ja toitlustamine, mis võimaldaksid inimestel viibida seal selle aja vältel, mis on vajalik koroonaviiruse testide tegemiseks või positiivse testi tulemuse korral ka pikemaks ajaks.

Karantiinipunktis peavad olema eraldi ruumid, kus on magamiskohad, ruumid hügieeniprotseduuride teostamiseks ja toitlustusruumid. Karantiinipunktis peab olema vajalik personal. 
Karantiinipunkti loomine ja organiseerimine peab olema usaldatud Narva Sotsiaaltöökeskusele, kuna Narva Sotsiaaltöökeskus sotsiaalteenuste osutajana omab vajalikku sotsiaaltöö kogemust ja vajaliku ettevalmistusega personali. Narva linn tagab karantiinipunkti jaoks vajalikud ruumid, tasu kommunaal- ja turvateenuste eest, töötajate töötasu maksmise, toitlustamiskulude ja muude kulude katmise. 
Ajutine karantiinipunkt luuakse kaheks kuuks. Karantiinipunkti tegutsemise aega on võimalik muuta Narva Linnavalitsuse otsusega, mis võib olla vastuvõetud lähtudes koroonaviiruse leviku olukorra muutumisest Eestis. 
2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 7 lg 2 p 7 alusel linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel.
Korra § 46 lg 4 kohaselt avaliku enampakkumiseta või eelläbirääkimisteta pakkumiseta võib anda kasutusse linnavara, mis antakse kasutusse Korra § 7 lõikes 2 nimetatud subjektidele.
3. OTSUS

3.1. Organiseerida aadressil Mõisa tn 6, Narva asuva hoone ruumides karantiinipunkt, kus on võimalik ajutiselt viibida lastel ja täisealistel isikutel, kes vajavad Narva Sotsiaaltöökeskuse osutatavaid turvakoduteenust lastele ja turvakoduteenust täisealistele isikutele ning kes ootavad koroonaviiruse testi tulemusi. 
3.2. Karantiinipunkti tööaeg kuni 15.06.2020.

3.3. Määrata karantiinipunkti töö korraldajaks Narva Sotsiaaltöökeskus. 
3.4. Anda Narva Sotsiaaltöökeskusеle, registrikood 75038078, avalikku enampakkumist korraldamata 2 (kaks) kuuks tasuta kasutusse Narvas Mõisa tn 6 asuvad ruumid nr 43-44, 52, 54-62 (vastavalt lisatud skeemile) üldpindalaga 120,8 m² Karantiinipunkti korraldamise eesmärgil.

3.5. Kommunaalteenuste tarbimise, turvateenuste ja muud hoolduskulud kannab Narva Linnavalitsuse Linnamajandusamet.

3.6. Narva Linnavalitsuse Linnamajandusametil sõlmida Narva Sotsiaaltöökeskusеga, registrikood 75038078, punktis 3.4 nimetatud linnavara tasuta kasutamise leping.

4. RAKENDUSSÄTTED

4.1. Narva Linnamajandusametil teha korraldus teatavaks puudutatud isikutele.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

